Ullern Fotball

Ledelse

Sportslig leder i Ullern Fotball er Magne Aarvik som også er ansvarlig for UllernAkademiet og hovedtrener for AkademiLaget, mens styret består av Bjørn Gunnar Rosvoll (formann), Tage Hoseth (vise formann), Knut Omreng (økonomi), Tom Karlsen (anlegg) og Karl Petter Lindegaard og Inger-Lise Etholm Karstensen (arrangement). I tillegg arbeider Johan Egil Rudi som web-redaktør, trenerkoordinator barnefotballen, kullansvarlig G16 og G15 og Ullern sine Eliteturneringer, Alexander Bendiksen som keeperansvarlig, kullansvarlig G14, sponsorer, toppspillerutvikler og utstyr, Ole Johan Aas er ansatt som MSA trener, Junior 1 trener, sponsorer, trener UllernAkademiet og koordinator seniorfotballen og Geir Harald Smith som MSA trener og trener på UllernAkademiet. Hans Skageng er daglig leder.

Filosofi og sportsplan

Ullern Fotball jobber bevisst med å rekruttere fra nærmiljøet. Ullern Fotball tar inn førsteklassinger hver vår, og alle skolene i nærmiljøet får invitasjon. Ullern Fotball har profesjonelle trenere som er årskullansvarlige for sitt alderskull. Det betyr at alle foreldretrenere får tett oppfølgning og grundig innføring i Ullern Fotball Sportsplan som legger grunnlaget for all aktivitet i klubben.
Ullern har som mål å gi et godt tilbud til alle spillere, topp eller bredde, og satser hardt og seriøst med sine førstelag, samtidig som de som vil spille fotball for det sosiale får et godt breddetilbud.

Rivalisering

Røa Fotball er nærmeste nabo og for de yngste den store rivalen da mange deler skole med spillere fra Røa. De siste årene så har ikke klubbene sine respektive A-lag delt divisjon, men når de møtes er det mange på tribunen og høyt tempo. I 2011 sesongen var de igjen i samme avdeling i 3. Divisjon det endte med tap hjemme og seier borte på Røabanen. Heming og Ready er også klubber det er ekstra pretisje og slå for å sikre seg tittelen "best i vest"

Stadion

Ullern Fotball hadde naturgress frem til 2003, da ble hovedbanen lagt om til kunstgress. Klubben har også fått gjort om grusbanen til en ny flate med kunstgress som dekker en elverbane og en syverbane. Begge flatene blir islagt om vinteren , og brukt som bandybane for Ullern bandy.Følg utviklingenDet nye anlegget sto ferdig høsten 2010. Det foreligger også planer om både hall og nye klubblokaler, men dette er noe frem i tid. Senhøsten 2013 stod klubbens splitter nye kunstgressbane med undervarme ferdig. Dette vil gi klubben et enormt løft på vinterstid med topp treningsforhold for alle uansett værforhold.

UllernAkademiet

Ullern Akademiet   Det er et tilbud til spillere som ønsker litt ekstra fotballtrening. Akademiet er styrt av Magne Aarvik sammen med flere dyktige god godt kvalifiserte instruktører og har tilbud mandag til torsdag. Akademiet har også et eget lag, Akademilaget, for de ivrigste som er klare for 11er fotball ett år tidlig.

Amsterdam FC Ajax

Ullern Fotball har også et tett samarbeid med Ajax Amsterdam fra Nederland og arrangerer i 2010 Ajax Fotballskole og Trenerseminar for spillere og trenere i hele Norge. Ajax er verdensledende på spillerutvikling og dermed en perfekt samarbeidspartner for Ullern Fotball som er i rivende utvikling. Etter inspirasjon fra Ajax arrangerer også Ullern Fotball en unik 9er turnering som de eneste i Norge. Dette som et ledd i å gi spillerne en mykere overgang fra 7er til 11er fotball.